БОЈ НА МИШАРУ

ПРОЧИТАЈТЕ ПЕСМУ ИЗ ЧИТАНКЕ

|  |  |
| --- | --- |
|  | Борба српских устаника у песми приказана је као извештај који Кулинова супруга добија од гавранова, што је оригиналан уметнички поступак, који додатно побуђује пажњу. Ученике нарочито за разговор инспиришу гледишта о томе да победа није увек на страни војно моћћнијих сила (подсећам их на битку код Термопила), поготово када је мотивисана жељом за ослобођењем од окупације и насиља.  Ученици истичу историјски значај битке на Мишару као борбе која је недвосмислено показала спремност и одлучност српског народа да истраје у устанку против окупатора. Циљ ова битке, која се одиграла августа 1806. године, био је да се побуњеници униште и отпор према Турцима угуши. Српску војску предводио је Карађорђе. Познато је да су на турској страни погинули Сулејман-паша Скопљак, Кулин-капетан, Мехмед Видајић. У борби која је Србима донела победу, поред Карађорђа, истакли су се Лука Лазаревић, прота Матеја Ненадовић, Стојан Чупић, Милош Поцерац, Лазар Мутап, Никола Смиљанић и др. |
|  | Стихови из експозиције песме имају за циљ да локализују дешавања и тиме нас уведу у свет песме и описаних догађања. Пратећи прелетање гавранова ученици уочавају просторе од Шапца, преко Мачве, реке Дрине, па до Босне. Пут који гавранови прелећу да би известили о бици, обрнут је путу који је Кулин-капетан прешао у походу на устанике.  **Гавранови представљају епску формулу којом се на симболичан начин наговештавају лоше** **вести**. Улога гавранова је и да јемче објкетивност онога о чему се извештава пошто представљају неутралане сведоке догађања.  У структури песме се могу уочити две композиционе целине. У првој композиционој целини гавранови извештавају Кулинову каду о исхову битке. Одлаже се тренутак истине, пошто се кроз Кадине речи, понављају саоптења о бројној надмоћности турске војске, о ликовима војсковођа итд. **Стиховима *Рани сина, пак шаљи на војску, / Србија се умирит не може!*, завршава се прва композициона целина**. У другој композиционој целини приказани су детаљи из битке. Песма се завршава кадином тужбалицом и клетвом упућеном српским устаницима, и најзад, пресвиснућем од туге. Оба комопзициона дела организована су у градативном следу. У првом делу **градација** се завршава стиховима који сведоче о решености народа да збаци ланце са себе и упусти се у одлучну борбу против окупатора. Нарастајућа градација у другом делу песме завршва се кадином смрћу.  Кулинова када врло самоуверено дочекује гавранове, на шта указује да она од сусрета са њима као весницима лоших вести, чак и не страхује, јер их у обраћању назива побратимима. Кадина блискост са њима приказује каду као особу која је дуго била у позицији да слуша о добрим и повољним исходима бојева, а да неминовни бол ратовања увек бива намењен другој страни. **Речи којима се она обраћа гаврановима откривају њену гордост, осионост и увереност у победу турске војске**. Кадина самоувереност сугерише нам и дужину турске владавине и њихове непрекидне ратне успехе над српским народом који, до овог тренутка, није успевао да се организовано супротстави окупатору**. Реторским питањима** која она упућује гаврановима открива нам се њена жеља да се побуњеницима и њиховим вођама зада смртни ударац, при чему би њихова мучка смрт требало да послужи другима као опомена и пример. Кадин став је контрстиран извештају који гавранови подносе.  Објективност гавранова сугерисана је исказима попут. *Ради бисмо добре казат` гласе, Не можемо, већ каконо јесте*, па затим: *Ту смо били, очима гледали*. Овим речима гавранови најављују извештај о победи српске војске и Карађорђевом погубљењу Кулин-капетана. Победа Срба изузетна је по томе што представља победу над војно и бројчано много надмоћнијом силом. С тим у вези, ученицима предочавам да војна сила не осигурава увек победу , већ да победа чешће може бити на страни оних који су вођени жељом да се изборе за истинске друштвене вредности, каква је слобода. Познати стихови **- *Рани сина, пак шаљи на******војску/Србија се умирит не може* – говоре о свести колективног духа да ова победа није коначна, али је изузетно значајна, јер представља почетак побуне која ће трајати** **генерацијама.** Ове стихове потврдила је и историја. У том смислу представља врло озбиљно упозорење и за Кулинову каду, али и за сав турски народ.  У другом делу песме формира се епски каталог турских бораца и српских јунака који су им пресудили. Употребом тзв. етичког датива у обраћању кади (погибе ти), указује се фамилијарност и блискост када са погубљеним турским борцима, чиме се сугерише да њихове погибија за каду представљају лични губитак. Именовање погубљених и оних који су им пресудили има нарочиту уметничку улогу. Наиме, на тај начин се у свет епске песме уносе јуначка дела и имена бораца, да би остала у сећању колектива и била слављена у генерацијама које долазе, а то су управо оне генерације које ће предводити будуће најављене борбе против Турака. Значај и статус јунака које је у песми овековечио народни певач потвридила су и каснија историјска истраживања.  У песми се, у виду краћих епизода, тематизује и околност да је група преживелих Турака бежећи преко границе настојала да се спаси од смрти. У поменутој епизоди помињу се Острч-капетан и Аџи-Мосто, који су покушали да побегну у Њемачку. Међутим, устаници су их сустигли, погубили и задржали њихове коње и војну опрему као ратни плен. Ова епизода упућује нас на дубље значење да ће Турке устаничка рука стићи свуда и пресудити им.  Кулинова када на опис тока битке реагује проклињањем које упућује свим српским јунацима који се у песми помињу. Проклињање је израз крајње немоћи и има за циљ да призове несрећу ономе коме је упућено, а почива на вери у магијску моћ речи. Када је очигледно немоћна да се суочи са губицима које је претрпела турска страна. Уочава се контраст између њеног првог и последњег монолога – док је у првом самоуверена и осиона, у другом је немоћна и очајна.  У проклињању српских јунака уочавају се паралелизми, зато што се за речи проклетства која се упућују појединачним српским јунацима везују описи погубљених Турака, којима се велича њихово јунаштво. Тиме се истиче да су српски устаници потукли истакнуте представнике турске силе, која их је дуго држала у потчињености.  **ДОМАЋИ ЗАДАТАК**  **ОДГОВОРИТЕ НА ПИТАЊА:**   * *Обратите пажњу на стихове из експозиције песме. Какву улогу у свету епске песме има мотив гавранова?* * *Које композиционе делове уочавете?* * *Уочите градацију којом се завршава први део песме, али и ону с краја песме. Образложи на који начин је када дочекала гавранове?* * *Окарактериште кадин лик.* * *У којим се стиховима истиче решеност да се у борби истраје до краја?* * *Образложите како Кулинова када реагује на детаље из битке? Поредите њен почетни и завршни монолог.*   **ПРЕПИСАТИ У СВЕСКЕ**   |  | | --- | | **„Бој на Мишару“**   * **устаничке борбе у Првом српском устанку** * **Филип Вишњић, (1815), манастир Шишатовац** * **гавранови, весници лоших вести о смрти и погибији** * **дводелна композиција – први део се завршава стихом *Рани сина, пак шаљи на војску,/ Србија се умирит не може*.** * **обе композиционе целине почивају на градацији.** * **каталог епских јунака – за сваког турског погубљеног борца везује се српски јунак који га је погубио – чува и слави сећање на српске јунаке** * **епизода са Остроч-капетаном и Аџи-Мостом – устаничка рука ће их свуда сустићи** | |
|  |  |

|  |
| --- |
|  |